
Kuusalu alevik Kuusalu tee 48 ja Teeäärse kinnistute 
detailplaneeringu eskiislahenduse tutvustus


Kuusalu Vallavalitsus teatab, et algatas 2.juulil 2026 korraldusega nr 207 Kuusalu aleviku Kuusalu tee 48 (35301:001:0769) ja Teeäärse (35301:001:0770) kinnistute ning lähiala detailplaneeringu ja kinnitas lähteülesande.

Detailplaneeringu eskiismaterjalidega saab tutvuda kuni 11.septembrini 2026 Kuusalu valla kodulehel käesoleval lingil (www.kuusalu.ee kodulehel rubriigis Planeeringud, maakorraldus, ehitus alamlehel Detailplaneeringute avalikustamise teated ) ja eelneval kokkuleppel Kuusalu vallamajas kohapeal. Eelpool nimetatud ajani saab esitada eskiislahendusele omapoolseid ettepanekuid/vastuväiteid aadressile vallavalitsus@kuusalu.ee.

Detailplaneeringu koostamise eesmärgiks on ehitusala ja ehitusõiguse seadmine Kuusalu tee 48 kinnistule. Planeeringuga kavandatakse olemasolevale tanklale lisaks hoonestus ning raskeveokite tankimis- ja parkimisala.

Kuusalu tee 48 kinnistule liidetakse juurde osa Teeäärse naaberkinnistust. Planeeringuga muudetakse kahe kinnistu vahelist piiri. Kuusalu tee 48 kinnistule liidetakse Teeäärse kinnistust 1614 m2 suurune maa-ala. Moodustatakse üks krunt pindalaga 5000 m2. Kavandatu näeb ette ka olemasoleva kinnistut läbiva kergliiklustee osalist likvideerimist, kuna bussipeatus ei asu enam Tallinn-Narva tee ääres.  Krundile planeeritud ehitusala on määratud arvestades huvitatud isiku soovi tanklale lisada kauplus vms hoonestus, mille kasutusotstarve on mitteelamu, mis vastab ärimaa sihtotstarbele. Olemasoleva tankla lahendus säilib, kuid lisatakse juurde hoonestus, koos haljastuse  ning välialade ja raskeveokite tankimine koos 2 parkimiskohaga.  Planeeringuga kavandatav on üldplaneeringule vastav.

Lisainfo tel 606 6379 või e-post kadi.raudla@kuusalu.ee. 


Lugupidamisega


(allkirjastatud digitaalselt) 
Terje Kraanvelt
vallavanem

